Στίβος στους Θερινούς Ολυμπιακούς Αγώνες 2020 – 200 μέτρα γυναικών

Τα 200 μέτρα γυναικών στους Θερινούς Ολυμπιακούς Αγώνες 2020 έχουν προγραμματιστεί να πραγματοποιηθούν στις 2 και 3 Αυγούστου 2021, στο Νέο Εθνικό Στάδιο της Ιαπωνίας, στο Τόκιο. Αναμένεται να αγωνιστούν περίπου 60 αθλήτριες, από 40 διαφορετικά έθνη. Ο ακριβής αριθμός θα εξαρτηθεί από το πόσες εθνικές επιτροπές θα επιλέξουν να χρησιμοποιήσουν τον κανόνα της καθολικότητας. Αυτή θα είναι η 19η εμφάνιση του αγωνίσματος σε Θερινούς Ολυμπιακούς.

 Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλήτριες σε αυτό το αγώνισμα. Ο χρόνος που έπρεπε να πιάσουν για να κερδίσουν μια θέση στους Αγώνες, ήταν τα 22.80 δευτερόλεπτα. Το όριο καθορίστηκε από την World Athletics. Επιπλέον, αθλήτριες που δεν έπιασαν τον χρόνο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτές που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 56 συμμετεχόντων. Η περίοδος πρόκρισης ήταν αρχικά από την 1η Μαΐου 2019 έως τις 29 Ιουνίου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 29 Ιουνίου 2021. Η περίοδος καθορισμού της παγκόσμιας κατάταξης ήταν από την 1η Μαΐου 2019 μέχρι τις 30 Ιουνίου 2020. Οι αθλήτριες είχαν την δυνατότητα να πιάσουν το όριο, σε όλες τις επίσημες διοργανώσεις του ανοιχτού και του κλειστού στίβου. Οι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλήτριες που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από γυναίκες σε κανένα αγώνισμα του στίβου. Οι ΕΟΕ μπορούν να δηλώσουν τις αθλήτριες στο αγώνισμα οποιαδήποτε στιγμή. 5 έθνη αποφάσισαν μέχρι στιγμής να χρησιμοποίησαν αυτήν τη δυνατότητα σε αυτό το αγώνισμα. To αγώνισμα αποτελείται από κούρσες των 200 μέτρων πάνω σε ταρτάν, τα οποία οι αθλήτριες καλούνται να διανύσουν όσο πιο γρήγορα μπορούν. Σε κάθε κούρσα συμμετέχουν συνήθως 8 αθλήτριες σε 8 προκαθορισμένες διαδρομές ή οποίες αρχίζουν την κούρσα τοποθετημένες σε βατήρες. Εάν η αθλήτρια πραγματοποιήσει πρόωρη/εσφαλμένη εκκίνηση ή βγει εκτός της προκαθορισμένης διαδρομής της, ακυρώνεται. Στους φετινούς Αγώνες το αγώνισμα θα πραγματοποιηθεί σε 3 διαφορετικές φάσεις, όπως συνηθίζεται από το 2012. Η 1η φάση είναι ο προκριματικός γύρος, ο οποίος θα αποτελείται από 7 διαφορετικές κούρσες. Από κάθε κούρσα προκρίνονται στους ημιτελικούς οι 2 πρώτες αθλήτριες, μαζί με τις επόμενες 10 πιο γρήγορες συνολικά από όλες τις κούρσες. Συνεπώς, 24 αθλήτριες φτάνουν στα ημιτελικά, τα οποία πραγματοποιούνται σε 3 κούρσες. Οι 2 πρώτες της κάθε κούρσας μαζί με τις επόμενες 2 πιο γρήγορες συνολικά, συμπληρώνουν τις 8 θέσεις του τελικού. Πριν από τους Αγώνες, υπήρχαν τα εξής ρεκόρ: Όλες οι ώρες είναι στην Τοπική ώρα Ιαπωνίας ( UTC + 9 ) Το αγώνισμα θα πραγματοποιηθεί τις παρακάτω μέρες και ώρες: Πρόκριση: Οι τρεις πρώτες κάθε σειράς (Q) καθώς και οι τρεις επόμενες γρηγορότερες αθλήτριες (q) προκρίνονται στους ημιτελικούς. Σειρά 1 Σειρά 2 Σειρά 3 Σειρά 4 Σειρά 5 Σειρά 6 Σειρά 7 Πρόκριση: Οι πρώτες δύο κάθε σειράς (Q) καθώς και οι επόμενες δύο γρηγορότερες (q) προκρίνονται στον τελικό. Ημιτελικός 1 Ημιτελικός 2 Ημιτελικός 3